tomron87/hebrew-wikipedia-sentences-corpus huggingface dataset:
כל שחקני הליגה יכולים לעמוד להצבעה, אך ההשתתפות בפועל מותנית בכך שבזמן המשחק השחקן יחשב לשחקן פעיל בסגל שלאחת מקבוצות הליגה.
שחקן שלא יכול לשחק עקב פציעה או עקב הצבה לקבוצה ב-NBA, מוחלף בידי שחקן אחר.
שני המאמנים בעלי ההישגים הטובים ביותר, כשלושה שבועות לפני משחק האולסטאר, נבחרים להיות מאמני הקבוצות בתחרות.
הרכב החמישיות הפותחות בכל קבוצה נקבע על ידי המאמנים.
שני המשחקים הראשונים שוחקו במתכונת של ארבעה רבעים של 12 דקות כל אחד.
כיום מתקיימת התחרות במתכונת של 2 חצאים בני 20 דקות, בדומה למשחק המקובל בליגת המכללות.
משחק הבכורה התקיים בלאס וגאס במסגרת אירועי משחק האולסטאר של ה-NBA של שנת 2007. הקבוצות חולקו על פי החלוקה המסורתית למזרח ומערב.
במשחקים השני והשלישי חולקו השחקנים לקבוצה כחולה וקבוצה אדומה, מכיוון שבאותה תקופה הליגה הורכבה משלושה אזורים.
בין השנים 2010 ו-2012 חזרה החלוקה למזרח ומערב.
החל משנת 2013 מחולקים השחקנים ל-2 קבוצות: פרוספקטס (Prospects) ופיוצ'רס (Futures).
חלוקת השחקנים לקבוצות השונות נקבעת על ידי הנהלת הליגה, במטרה ליצור קבוצות מאוזנות.
בנוסף על משחק האולסטאר המרכזי מקיימת הליגה תחרויות מיומנות שונות, בדומה לתחרויות המתקיימות בתחרות האולסטאר של ה-NBA.
התחרויות מתקיימות ביום שישי הפותח את אירועי סוף שבוע האולסטאר.
האירועים החלו בשנת 2008 וכיום מתקיימות במסגרתם 2 תחרויות: תחרות הטבעות ותחרות זריקות ל-3 נקודות.
בתחרות ההטבעות משתתפים 4 מתחרים.
בסיבוב הראשון כל מתחרה מטביע פעמיים, שני המתחרים בעלי הניקוד הגבוה ביותר עולים לשלשב הגמר.
בשלב הגמר כל מתחרה מטביע פעמיים נוספות והשחקן בעל הניקוד הגבוה ביותר זוכה בתחרות.
דן טאקר (2010, 2011) וטוני מיטשל (2013, 2014) הם השחקנים בעלי מספר הזכיות הגבוה ביותר בתולדות התחרות, כאשר כל אחד מהם זכה בה פעמיים ברציפות.
שנה זוכה קבוצה 2008 ברנט פטוואי איידהו סטאמפייד 2009 ג'יימס וייט אנהיים ארסנל 2010 דן טאקר לוס אנג'לס די-פנדרס 2011 דן טאקר ניו מקסיקו ת'אנדר בירדס 2012 אל.
וויליאמס ספרינגפילד ארמור 2013 טוני מיטשל פורט ויין מאד אנטס 2014 טוני מיטשל פורט ויין מאד אנטס 2015 ג'רוויס ת'ריט מיין רד קלאוס 2016 ג'ון ג'ורדן ראפטורס 905 2017 טרוי ויליאמס איווה אנרג'י
כל משתתף בתחרות מקבל אפשרות לזרוק עד 25 זריקות במהלך דקה אחת.
הכדורים מסודרים בחמש עמדות שונות הממוקמות מעבר לקשת שלוש הנקודות, כאשר בכל עמדה יש חמישה כדורים.
על כל קליעה מקבלים נקודה ועל קליעת הכדור האחרון בכל עמדה (שמסומן בצבע אחר משאר הכדורים ומכונה "Money Ball") מקבלים 2 נקודות.
כל חמשת הכדורים בעמדה החמישית מזכים את הקולע ב-2 נקודות.
העמדות מתחילות בקצה אחד של הקשת ומסתיימות בקצה השני.
2 השחקנים המשיגים את הניקוד הגבוה ביותר עולים לסיבוב הגמר בו הם חוזרים על אותן הזריקות.
שנה זוכה קבוצה 2008 אדם הרינגטון טלסה 66' 2009 בלייק אהירן דקוטה ויזארדס 2010 אנדרה אינגרם יוטה פלאש 2011 בוקר וודפוקס טקסס לג'נדס 2012 בוקר וודפוקס טקסס לג'נדס 2013 מרקוס לנדרי רינו ביגהורנס 2014 אי.
סינגלר איידהו סטאמפייד 2015 ג'רל אדי אוסטין ספרס 2016 אנדרה אינגרם לוס אנג'לס די-פנדרס 2017 סקוט ווד סנטה קרוז ווריירס
משחק הדומה במתכונתו למשחק "חיובים" - השחקן הראשון זורק את הכדור לסל ובמידה וקולע, השחקן הבא אחריו צריך לחקות את הזריקה ולקלוע מאותו מרחק ובאותה צורה כמו הזורק שלפניו.
שחקן שלא מצליח לחקות את הקולע שלפניו נפסל.
מי שצובר לחובתו 5 פסילות יוצא מהמשחק.
משחק זה היה חלק מהתחרויות רק בשנתיים הראשונות.
שנה זוכה קבוצה 2008 לאנס אולרד איידהו סטאמפייד 2009 ויל קונרוי אלבקרקי ת'אנדר בירדס
במסגרת התחרות התמודדו 4 קבוצות שהורכבו משחקני ליגה ומאוהדים.
מטרת התחרות היא להשיג כמה שיותר נקודות במהלך דקה אחת.
לאוהדים שהשתתפו בתחרות הותר לקלוע רק זריקות ליי-אפ מתחת לסל, כאשר כל קליעה שווה נקודה.
לשחקנים שהשתתפו הותר לקלוע לייאפים בשווי נקודה, זריקות מהשדה, השוות ל-2 נקודות, זריקות מעבר לקשת השלוש השוות 3 נקודות וזריקות מעבר לקו מחצית המגרש השוות 5 נקודות.
בכל פעם התחרו 2 קבוצות במקביל, בשני צידי המגרש.
הזוכה בכל סיבוב עלתה לגמר בו התחרו הקבוצות זו כנגד זו.
לאוהדים שהשתתפו בקבוצה הזוכה בתחרות ניתנה האפשרות להיות שופטים בתחרות ההטבעות.
תחרות זאת הקיימה רק בשנה הראשונה לקיום האירועים.
בתחרות השוטינג סטארס מתמודדות 4 קבוצות המורכבות מ-3 שחקנים כל אחת.
כל קבוצה צריכה לקלוע 6 זריקות משש נקודות שונות על המגרש, הממוקמות ברמת קושי עולה.
סדר הזורקים בכל קבוצה נקבע מראש.
על מנת להתקדם בעמדות חובה על הקבוצה לקלוע מהעמדה הנוכחית.
הקבוצה שקולעת את כל שש הזריקות בזמן המהיר ביותר מנצחת את התחרות.
שנה הקבוצה הזוכה 2010 פאט קרול, איווה אנרג'י טרי גילבר, מיין רד קלאוס קרלוס פאוול, אלבקרקי ת'אנדר בירדס 2011 שיין אדוארדס, ניו מקסיקו ת'אנדר בירדס אורין גרין, יוטה פלאש ג'רמי וויז, בייקרספילד ג'אם 2012 מרקוסבלקלי, סו פולס סקייפורס קמרון ג'ונס, פורט ויין מאד אנטס ג'רי סמית', ספרינגפילד ארמור
משחק האמזונות (Game of the Amazons, ובקיצור אמזונות) הוא משחק אסטרטגיה מופשט שהומצא בשנת 1988 על ידי וולטר סמקאוסקאס מארגנטינה.
זהו משחק טריטוריה בדומה לגו, ובו תנועת כלים בדומה לשח.
באמזונות לוח משבצות שחור-לבן בגודל 10X10 (לוח של דמקה), ושני שחקנים שחור ולבן ולכל אחד ארבע אמזונות בצבע שלו, כמתואר באיור.
בנוסף יש ערימת סמנים השייכת במשותף לשני השחקנים.
השחקנים משחקים לחלופין, כאשר תור הלבן ראשון.
תור מורכב משני מהלכים: תחילה, מזיז השחקן את אחת האמזונות בצבע שלו בקו ישר (אופקי, אנכי או אחד משני האלכסונים, בדומה למלכה בשח) למשבצת פנויה בלוח.
האמזונה אינה יכולה לקפוץ מעל אמזונה אחרת או משבצת מסומנת.
לאחר מכן, יורה האמזונה חץ מהמקום החדש אליו הגיע אל משבצת ריקה, כאשר החץ גם הוא נע בקו ישר ואינו יכול לקפוץ מעל משבצות מסומנות או אמזונות.
המשבצת אליה נורה החץ מסומנת, ומעתה לא ניתן לדרוך עליה.
מפסיד במשחק מי שאין בידו מהלך חוקי לבצע.
משחק האולסטאר של התאחדות כדורסל הנשים הלאומית , ידוע לרוב בשם משחק האולסטאר של ה-WNBA , היא משחק כדורסל ראווה שמשוחק בארצות הברית בין השחקניות הטובות ביותר של האזור המזרחי והאזור המערבי בהתאחדות כדורסל הנשים הלאומית (WNBA).
מאז 2004, המשחק אינו מתקיים בשנים שבהן ישנה אולימפיאדת קיץ.
כל אזור (מזרחי והמערבי) מיוצג על ידי קבוצה של 12 שחקניות שבאותו זמן ביצועיהן הן הטובים ביותר ברחבי הליגה.
שחקניות החמישיות הפותחות נבחרות על ידי אוהדים בהצבעה מקוונת.
שאר השחקניות נבחרות על ידי בעלי תפקידים בליגה, דוגמת מאמנים ואנשי תקשורת.
בסיומו של המשחק נבחרת השחקנית המועילה ביותר (ה-MVP), כפי שמחליט פאנל המורכב ממספר אנשי תקשורת.
ב-2004 לא שוחק המשחק בשיטה הרגילה בגלל שחקניות ה-WNBA שהתחרו במשחקי הקיץ האולימפיים באתונה שביוון.
באותה שנה, נבחרת ארצות הברית ניצחה קבוצה שהורכבה משחקניות אולסטאר 58–74 באולם המוזיקה רדיו סיטי.
המשחק אינו נחשב למשחק אולסטאר.
בשנת 2008 לא נערך משחק בשל משחקי הקיץ האולימפיים בבייג'ינג שבסין.
המשחק בשנת 2010 הפגיש גם הוא את נבחרת ארצות הברית בקבוצת שחקניות אולסטאר, ונבחרת ארצות הברית ניצחה 99–72 במוהגן סאן ארנה.
כמו המשחק בשנת 2004, המשחק אינו נחשב למשחק אולסטאר.
ב-2012 לא נערך משחק, בעקבות המשחקים האולימפיים בלונדון שבאנגליה.
גם בשנת 2016 לאחר נערך משחק, בגלל האולימפיאדה בריו דה ז'ניירו שבברזיל.
החטיבה המערבית מובילה 4–10 בסיכומם של כלל המשחקים שנערכו.
+משחקי האולסטאר לאורך השנים ותוצאותיהםשנהתאריךתוצאההקבוצה המארחתמיקום המשחקMVPמאמן/ת המערבמאמן/ת המזרח199914 ביולימערב 79, מזרח 61ניו יורקמדיסון סקוור גארדןליסה לסליון צ'נסלורלינדה היל-מקדונלד200017 ביולימערב 73, מזרח 61פיניקסאמריקה וסט ארנהטינה תומפסוןון צ'נסלורריצ'י אדובאטו200116 ביולימערב 80, מזרח 72אורלנדוט.
משחק האריה הוא ספר מאת הסופר האמריקאי נלסון דה מיל, בעברו קצין חי"ר מעוטר שלחם במלחמת וייטנאם.
עלילה מתרחשת בהווה, כאשר המספר וגיבור הספר, ג'ון קורי, בעברו בלש במחלק רצח של משטרת ניו יורק שעבר לכוח המשימה הפדרלי ללוחמה בטרור של ה-FBI בניו יורק, ומספר סוכני מכוח המשימה, ובהם שותפתו קייט מייפילד, המתינו בשדה התעופה JFK לאסד חליל, "האריה", עריק לובי המגיע בטיסה מצרפת.
אך לחליל, מתנקש ומחבל בין-לאומי שאיבד את משפחתו במהלך מבצע קניון אל דוראדו (התקיפה האווירית האמריקנית ב-1986), יש תוכנית משלו.
כשהמטוס נחת, התברר כי כלל הנוסעים מתו מהרעלת גז קטלנית ואילו "האריה" נמלט, לא לפני שהספיק לרצוח מספר שוטרים וסוכנים פדרליים, כשבכוונתו להתנקש בחיי הטייסים האמריקנים שביצעו את התקיפה על ארצו והרגו את משפחתו.
קורי, הרודף אחריו, נדרש לכל יכולותיו וכישוריו כבלש.
משחק האולסטאר של ליגת ההוקי הקונטיננטלית הוא משחק ידידות שנתי הנערך בהשתתפות שחקני ההוקי קרח הטובים ביותר בליגת KHL.
משחק האולסטאר הראשון נערך בעונת 2008/09, ב-10 בינואר 2009 במוסקבה, בכיכר האדומה.
לצורך היכל קרח נבנה משטח החלקה מלאכותי עם טריבונות ארעיות בנות 4,000 מושבים.
קודם לכן נערך ברוסיה משחקי אולסטאר כחלק מליגת העל הרוסית.
בפעם הראשונה המשחק נקרא "משחק כל הכוכבים של רוסיה" (Матч всех звёзд России), שהתקיים בנובוקוזנצק ב-10 בדצמבר 1999 בהיכל הספורט של מטאלורג קוזנצק המשופץ, באותו משחק הוא נערך בפורמט של שני האזורים הראשיים של הליגה, "מזרח מול המערב".
עם הקמתה של ליגת KHL בשנת 2009 משחקי האולסטאר נערכו בהשתתפות הקבוצות אשר כוללות את השחקנים הזרים הטובים נגד השחקנים הרוסים הטובים ביותר, הקבוצות עצמן נקראו קבוצת ייגר וקבוצת יאשין, על שם הקפטנים של כל אחת מהקבוצות: יארומיר ייגר ואלכסיי יאשין, בהתאמה.
בעונת 2010/11 פורמט המשחק השתנה — "קבוצת יאשין" השתנתה וכעת הורכבה משחקנים המייצגים את החטיבה המערבית, בעוד "קבוצת ייגר" — שחקני המזרח.
הרכב הקבוצות נקבע בהצבעה באתר האינטרנט של הליגה.
עבור כל משחק אולסטאר הליגה מעצבת מדים מיוחדים עבור השחקנים.
בעונת 2016/17 פורמט המשחק השתנה שוב.
מאז משחק האולסטאר ב-2017 במסגרת שבוע הכוכבים המשחק מתקיים כיריבות בין חטיבות ה-KHL.
5 : 4ניצחון חטיבת חרלאמובחטיבת טראסוב
חטיבת צ'רנישובבאריס ארנהאסטנה, קזחסטן 11,5009201722 בינוארחטיבת צ'רנישוב
חטיבת צ'רנישוב 4 : 3
חטיבת טראסובאופה ארנהאופה, רוסיה8,05082016 23 בינוארקבוצת המערב28 : 23
ניצחון המזרחקבוצת המזרחהיכל הקרח VTBמוסקבה11,7537201525 בינוארקבוצת המערב16 : 18
ניצחון המערבקבוצת המזרחהיכל הקרח בולשויסוצ'י12 0006201411 בינוארקבוצת המערב18 : 16
ניצחון המערבקבוצת המזרחסלובנאפט ארנהברטיסלאבה, סלובקיה10,0555201313 בינוארקבוצת המזרח18 : 11
ניצחון המערבקבוצת המערבהיכל הקרח טרקטורצ'ליאבינסק6,5004201221 בינוארקבוצת אוזולינש
כוכבי המזרחארנה ריגהריגה, לטביה10,950320115 בפברוארקבוצת יאשין
כוכבי המזרחהיכל הקרחסנקט פטרבורג10,1272201030 בינוארקבוצת יאשין
כוכבי העולם מינסק ארנה מינסק, בלארוס15,0001200910 בינוארקבוצת יאשין
כוכבי העולם הכיכר האדומה מוסקבה2,400
שנהתאריךתוצאת המאסטר שואותוצאת המשחקמיקוםצופים199910 בדצמבר מזרח — מערב 8:8 (2:2, 4:3, 2:3), буллиты 2:3נובוקוזנצק.
משנת 2012 נערך במקביל למשחקי האולסטאר גם משחקי האגדות (Матч Легенд) בהן נוטלים חלק כוכבי ההוקי קרח הרוסי וקבוצת האגדה המורכבת משחקני ההוקי קרח של העיר או המדינה המארחת את המשחק.
אגדות אולימפיות 3 : 5 קבוצת קובלנקו
אגדות אולימפיותהיכל הקרח בולשויסוצ'י12,000201410 בינוארקבוצת רוסנאק אגדות צ'כיה וסלובקיה 7 : 8
מקבוצת יאקושב אגדות רוסיהסלובנאפט ארנהברטיסלאבה6,505201312 בינוארקבוצת מקארוב אגדות צ'ליאבינסק4 : 4קבוצת פטיסוב
אגדות רוסיההיכל הקרח "טרקטור"צ'ליאבינסק6,500201220 בינוארקבוצת באלדרסון
אגדות לטביה7 : 11קבוצת פטיסוב
משחק האולסטאר של הליגה המאוחדת של VTB הוא משחק ראווה, שנערך מדי שנה על ידי התאחדות הכדורסל הרוסית.
אירוע זה חזר להתקיים בשנת 2017 לאחר שבוטל ב-2011, אז נערך משחק האולסטאר של ליגת הכדורסל המקצוענית , שבה כוכבי הליגה הרוסית גברו על קבוצת הזרים בתוצאה 141:120.
כאשר חודש האירוע ב-2017, שונה מעט הקונספט לקבוצה אחת של כוכבי כדורסל רוסיים וקבוצה שנייה של כוכבים זרים המשחקים בליגת VTB, בדומה מעט לפורמט המחודש של משחק האולסטאר בכדורסל הישראלי.
מאזן האולסטאר: תיקו 3–3 בין נבחרת הזרים לנבחרת הרוסים.
משחק האולסטאר של ה-ABA הוא משחק ראווה עונתי, שנערך במהלך כל אחת מתשע שנות הפעילות של ליגת ה-ABA.
בשמונת המשחקים הראשונים נערך המשחק בין השחקנים המצטיינים של המחוז המזרחי ("נבחרת המזרח"), לבין אלה של המחוז המערבי ("נבחרת המערב").
בחמישה מהמשחקים ניצחה נבחרת המזרח.
השחקנים מל דניאלס ולואי דמפיר מחזיקים במשותף בשיא ההשתתפויות במשחק אולסטאר, עם שבע.
דן איסל וג'ימי ג'ונס השתתפו במשחק שש פעמים כל אחד.
במשחק האולסטאר האחרון (1976) התמודדה קבוצת דנוור נאגטס, מובילת טבלת הליגה, מול קבוצת שחקנים מצטיינים מ-6 קבוצות הליגה האחרות.
במהלך הפסקת המחצית של אותו משחק התקיימה תחרות ההטבעות הראשונה בהיסטוריה.
בתחרות ניצח ג'וליוס אירווינג מניו יורק נטס, לאחר שהטביע מקו העונשין.
משחק ההישרדות (Игра́ на выжива́ние) היא סדרת טלוויזיה רוסית מז'אנר מותחן פסיכולוגי, בבימויו של קארן אוגנסיאן.
הפרויקט הופק על ידי חברת אמדיה.
שידור פרק הבכורה של הסדרה נערך ב-31 באוגוסט 2020 בערוץ הטלוויזיה TNT ובשירות הווידאו פרמייר.
16 אנשים מאזורים שונים ברוסיה מגיעים לטייגה הסיבירית כדי לצלם תוכנית ריאליטי קיצונית בשם "השורד".
ברדיוס של יותר ממאה ק"מ, אין אף יישוב, כבישים, אינטרנט ותקשורת סלולרית.
תחת תנאים אלה המשתתפים יצטרכו להשקיע חודש אחד.
מחולקים לשתי קבוצות, כל אחד מהגיבורים מבקש לקבל את הפרס הכספי הגדול ביותר בתולדות הטלוויזיה הרוסית - מיליון יורו, שיוענק רק למשתתף אחד שיצליח להגיע לסוף.
רק מי שיכול להישאר אנושי ינצח.
לפתע מתחילים להתרחש אירועים מסתוריים, צוות הצילום נעלם ומתחיל משחק הישרדות אמיתי.
עבור 16 הדמויות הראשיות, נבחנו 300 מועמדים ובשלבי ההפקה המוקדמים נקראה בשם "השורד" (Вы́живший).
הצילומים התקיימו מאוגוסט עד דצמבר 2019 באבחזיה.
במשך 47 יום נערכו צילומים בהרים, ואז עברו לים וליבשה.
הפרויקט הוצג בשם "המשחק הגדול" לשוק וירטואלי של המהדורה הדיגיטלית של פורום Key Buyers Event Digital Edition, שהתקיים בתאריכים 8 עד 14 ביוני 2020.
הקרנת הבכורה של הסדרה התקיימה במוסקבה ב-29 באוגוסט 2020 בקולנוע אילוזיון במסגרת הקמפיין השנתי של ליל הקולנוע.
שני הפרקים הראשונים הוצגו ולאחר מכן נערך דיון על הפרויקט עם הבמאי קארן אוגנסיאן והמפיקה מריה שוחנינה.
על פי אתר "מדיה-סקופ" (Mediascope), הפרק השני הפך לאחד הפופולריים ברוסיה.
משחק האופרה הוא משחק שחמט שנחשב לאחד המשחקים המפורסמים ביותר בכל הזמנים.
הוא שוחק בשנת 1858 בין פול מורפי לקרל השני, דוכס בראונשווייג הגרמני והרוזן קומטה איזוארד הצרפתי (ששיחקו בהתייעצות) במהלך אופרה בבית האופרה בפריז, ומכאן שמו.
המשחק נחשב לדוגמה קלאסית לחשיבותה של התפתחות נכונה בתחילת המשחק, ולכוח החזק של התקפה נגד מערך שאינו מפותח דיו.
כמו כן ההקרבות הרבות שבוצעו במהלך המשחק גורמות לו להיות אחד המשחקים המרשימים והמלהיבים ולדוגמה נאה לתחבולתנות שאפיינה את משחקו של מורפי.
אילו היה השחור עונה 3...
ד:ה5 היה הלבן ממשיך 4. מה:ד8 (שחרור הפרש הכפות) מ:ד8 5. פ:ה5 וזוכה ברגלי תוך מניעת הצרחה מהשחור.
הלבן מאיים מה:ו7 ומט סנדלרים.
מאיים על שני הרגלים ו7, ב-7. בנוסף מאיים במט על ידי ר:ו7+ ואחריו מהה#6. בנוסף אחרי מה:ב7 מאיים מה:א8.
המהלך היחיד שמונע את המט ואובדן הצריח (8. מה:ב7 מהב4+ מחליף את המלכות ומציל את הצריח) אך המלכה חוסמת את הרץ על ו8, כך ששחור לא יכול לפתח אותו ולא להצריח.
כעת לבן מתחיל לממש את יתרון ההתפתחות שלו.
מורפי יכל לזכות בחומר (ר:ו7 ואז מה:ב7) אך כחלק מסגנון משחקו העדיף התפתחות מהירה ויוזמה על פני זכייה בחומר.
במילותיו של אדוארד לסקר, "זוהי דרכו של קַצָּב, לא של אומן".
הרץ כופת את הפרש ולשחור למעשה אין כלל כלי הגנה.
על כן הוא מנסה להדיח את הרץ התוקפני ממקום מושבו.
ההקרבה הראשונה: לבן מקריב את הפרש תמורת שני רגלים ועמדה תוקפנית יותר לרץ (במקום לסגת איתו ולאפשר לשחור להתפתח)
ההגנה היחידה שמונעת אובדן חומר גדול (אחרת המלכה תאבד או 11...
מד8 מהד5+ וזוכה בצריח - זה נוסח לא נכון מהד5+ מסע מפסיד כי ...פ:ד5 13. ר:ה7 פ:ה7) אך כעת שני הפרשים של השחור כפותים, ולמעשה אין לו כלל כלים פעילים בשדה הקרב למעט המלכה, לעומת הלבן שלו מלכה, שני רצים, ואפשרות קלה להכניס את שני הצריחים בעזרת הטור הפתוח ד.
הלבן מקריב "טיב" כדי להחליף את הפרש המרותק בצריח ולאפשר להכניס את הצריח הלבן השני מבלי לאבד זמן (למעשה זוהי לא ממש הקרבה כי לבן יכול מייד לזכות בה חזרה על ידי ר:ד7)
משחרר את הפרש מכפיתתו כדי להגן על הצריח.
אם ישחק עכשיו הלבן ר:ו6 יזכה בצריח ומשם בניצחון קל, אך כעת שלף הלבן את תחבולת המחץ האחרונה:
ללבן נותרו שני כלים בלבד: רץ וצריח, אשר הנחיתו על השחור את המט.
לשחור יתרון פרש ומלכה, אך הם לא יכלו למנוע את תבוסתו.
משחק הדיונון (בקוריאנית: 오징어게임, באנגלית: Squid Game) היא סדרת מתח דיסטופית דרום קוריאנית שהופקה ונכתבה על ידי וואנג דונג-היוק ומככבים בה השחקנים הקוריאנים לי ביונג-הון ולי יונג-ג'ה.
העונה הראשונה עלתה לצפייה ב־17 בספטמבר 2021 בשירות הזרמת המדיה נטפליקס והגיעה אל המקום הראשון בטבלת סדרות הטלוויזיה הנצפות ביותר של שירות הזרמת המדיה נטפליקס ב-94 מדינות כולל בישראל.
העונה השנייה עלתה לשירות הזרמת המדיה נטפליקס ב-26 בדצמבר 2024. הוזמנה עונה שלישית ואחרונה שעלתה לשירות הזרמת המדיה נטפליקס ב-27 ביוני 2025.
עלילת הסדרה מתמקדת בתחרות סודית בה משתתפים מאות אנשים הנמצאים במצוקה כלכלית ומסכנים את חייהם בסדרת משחקי ילדות קטלניים תמורת אפשרות לזכות ב-45.6 מיליארד וון דרום קוריאני (כ-114 מיליון שקלים חדשים).
משתתף שנפסל במהלך המשחק "מודח" באמצעות הוצאה להורג.
הסדרה קרויה על שם המשחק "דיונון" - משחק ילדים קוריאני.
+ששת משחקי תחרות משחק הדיונון ה-33שם המשחקפירוטמספר השחקנים שהשתתפומספר השחקנים שנפסלו1דג מלוחשם המשחק בקוריאנית (מתורגם): "חבצלת השרון פרחה"456 שחקנים255 שחקנים2דלגונהחיתוך צורה גאומטרית (עיגול או משולש או כוכב או מטריה) מדלגונה - ממתק קוריאני מסורתי משני מרכיבים: סוכר וסודה לשתייה.
בעזרת קורצן קורצים בבצק צורה ועל ידי סיכה צריך לנסות להפריד את הצורה הפנימית במלואה.187 שחקנים79 שחקנים3משיכת חבלהשחקנים מתחלקים לקבוצות ועליהם למשוך בחבל על מנת להביא את הקבוצה היריבה לתהום.80 שחקנים40 שחקנים4גולותמשחק גולות בו נותנים ל-2 אנשים לשחק אחד עם השני איזה משחק לבחירתם.
המטרה להשיג מהיריב את כל עשר הגולות.38 שחקנים19 שחקנים5גשר הזכוכיתדילוג בגובה על אריחי זכוכית וזכוכית מחוסמת.16 שחקנים13 שחקנים6משחק הדיונוןקבוצה אחת תוקפת צריכה להיכנס דרך בטן הדיונון ולהגיע לראש.
קבוצה שנייה מגנה וצריכה להדוף את הקבוצה התוקפת ולדחוק אותם מחוץ לדיונון.2 שחקניםשחקן אחד
הסדרה מתחילה באקספוזיציה – סצנה בשחור ולבן המציגה קבוצת ילדים המשחקים את "משחק הדיונון", משחק ילדים קוריאני.
ברקע נשמע קולה של הדמות הראשית, סונג ג'י-הון, גבר גרוש וחסר מזל שצבר חובות עצומים, בזמן שהתנכר לבתו ואשתו לשעבר.
בתחנת רכבת תחתית, גבר לבוש היטב מזמין אותו לשחק משחק "פוגים" תמורת כסף ומציע הזדמנות להשתתף במשחקים עם הימורים גבוהים יותר.
ג'י-הון מסכים להצעה, מורדם ומתעורר במעונות עם 455 אנשים אחרים, המזוהים לפי מספרים, ולבושים בלבוש אחיד של אימוניות בצבע ירוק.
קבוצה של שומרים עם סרבלים ורודים ומסכות פנים מגיעה ומסבירה שהשחקנים, כולם במצוקה כלכלית קשה, יזכו בפרס של מיליארדים במידה וינצחו בשישה משחקים במשך שישה ימים.
על המשחקים מפקח איש החזית, רעול פנים עם לבוש שחור.
ג'י-הון, שחקן 456, מתיידד עם שחקן 001, קשיש הסובל מגידול במוח, ומזהה שני שחקנים נוספים: צ'ו סאנג-וו, חבר ילדות שלו שהפך למתווך השקעות, ושחקן 067, מכייסת מקצועית שכייסה אותו בעבר.
המשחק הראשון "דג מלוח", שבו כל מי שנתפס בתנועה נורה למוות במקום, מה שחושף את האופי הסדיסטי של המשחקים.
חלק גדול מהשחקנים נכנסים לפאניקה ומנסים לברוח כשהם מבינים את המשמעות האמיתית של המשחקים והסיכון שלהם, מכיוון שתזוזה, או אפילו הנעה של איבר פוסלת את השחקן מהמשחק, דבר שמביא לירי מיידי שלו על ידי צלפים, כל אלו שניסו לברוח נורו במקום, והמקום הפך לזירת טבח.
בעזרת סאנג-וו, ושחקן 001, ג'י-הון מסיים את המשחק בחיים.
כשיותר ממחצית מהשחקנים נהרגו במשחק הראשון, שחקנים רבים דורשים לצאת מהמתחם.
תוך שימוש בסעיף השלישי של המשחק, הם מצביעים כדי לסיים את המשחקים ולחזור הביתה, אם כי ללא כל פרסים.
כשחזר לביתו, ג'י-הון מנסה לדווח למשטרה על המשחקים, אבל רק הבלש הוואנג ג'ון-הו, שאחיו נעלם לאחר שקיבל הזמנה דומה, מאמין לו.
השחקנים מוזמנים להיכנס שוב למשחק, ורבים חוזרים מתוך ייאוש.
ג'ון-הו עוקב בסתר אחר ג'י-הון כשהשומרים אוספים אותו.
ג'ון-הו מסתנן בהצלחה למשחקים בכך שמתחזה לשומר רעול פנים, ומתגלה שהמשחקים נערכים באי נידח.
השחקנים, כעת מודעים ומוכנים יותר, מתחילים ליצור בריתות.
ג'י-הון, סאנג-וו, שחקן 001 ושחקן 199 מתאחדים.
שחקנית 067 מתגנבת לפתח האוורור ורואה את העובדים ממיסים סירי סוכר.
המשחק השני, "דלגונה", משחק ילדים קוריאני הדורש מכל שחקן לחלץ צורה מוטבעת מדלגונה - ממתק מסוכר וסודה לשתייה - תחת מגבלת זמן של 10 דקות.
סאנג-וו מגלה על הגילוי של שחקנית 067 ומזהה את המשחק מראש, אך אינו מזהיר את חבריו לקבוצה ובוחר לעצמו את הצורה הקלה ביותר, משולש.
ג'י-הון, בוחר ללא ידיעתו את הצורה הקשה ביותר, מטריה, אך בסופו של דבר מצליח ללקק את החלק האחורי של הבצק וממיס אותו.
שחקנית 212, אישה סוערת ומניפולטיבית, עוזרת לדוק-סו להשלים את המשחק עם מצית שהבריחה.
שחקן שעמד לצאת להורג לוקח שומר כבן ערובה ומאלץ אותו להוריד את מסכתו.
המום לגלות שהשומר הוא בחור צעיר, השחקן יורה בעצמו; איש החזית מוציא להורג את השומר על חשיפת זהותו.
שחקן 111, רופא, עובד בחשאי עם קבוצת שומרים כדי לקצור איברים משחקנים שהוצאו להורג כדי למכור בשוק השחור בתמורה למידע על המשחקים הקרובים.
כאשר דוק-סו הורג שחקן שמאשים אותו בלקיחת אוכל נוסף, השומרים לא נוקטים בפעולה, ומאגר הפרסים גדל.
לאחר שהשחקנים מבינים שהם יכולים להרוג שחקנים אחרים כדי להעלות את מאגר הפרסים, דוק-סו והקבוצה שלו עורכים קטטה לאחר כיבוי האורות, וכתוצאה מכך שחקנים תוקפים זה את זה.
הקבוצה של ג'י-הון שורדת ועושה "מעגל שמות" כדי לבנות אמון: שחקן 199 הוא עלי עבדול, ושחקנית 067 היא קאנג סה-ביוק.
עקב גידול במוח, שחקן 001 מתקשה לזכור את שמו.
שחקנית 212, האן מי-נייו, מקיימת יחסי מין עם דוק-סו.
במשחק השלישי, השחקנים מקבלים הוראה ליצור קבוצות של עשרה.
לצוות של ג'י-הון, סה-ביוק מגייסת את שחקנית 240, בחורה בגילה.
המשחק מתגלה כמשיכת חבל על שתי פלטפורמות מוגבהות, שבהן צוות מנצח על ידי משיכת הצוות היריב מהפלטפורמה השנייה אל מותם.
דוק-סו, לאחר שגילה על המשחק משחקן 111, בוחר רק גברים חזקים ודוחה את מי-נייו, שמצטרפת לצוות של ג'י-הון.
לאחר שהצוות של דוק-סו מנצח במשחק שלו בקלות, הצוות של ג'י-הון נלחם מול צוות אחר המורכב מגברים.
הצוות של ג'י-הון מנצח במשחק שלהם באמצעות אסטרטגיה של שחקן 001 וחשיבתו המהירה של סאנג-וו.
בציפייה לקטטה נוספת, הם בונים מתרס ומשתלטים על המשמר בן לילה, למרות שהצוות של דוק-סו אינו תוקף.
ג'י-הון משקף אירוע עבר שבו הוא ועובדים אחרים במפעל רכבים מחו על פיטורים המוניים, שהביאו למסלול מטה של חייו.
שחקנית 240 מנסה להתיידד עם סה-ביוק, אבל היא נשארת מרוחקת.
בינתיים, ג'ון-הו עד להונאת קצירת האיברים ומבין שהשומר שזהותו הוא לקח חלק בו.
שחקן 111 פונה נגד המחבטים כאשר הם מסרבים להודיע לו על המשחק הבא, וכל המעורבים, מלבד ג'ון-הו, נהרגים, כולל שחקן 111. איש החזית פותח במצוד אחר ג'ון-הו, שפרץ למשרדו.
שם, ג'ון-הו מגלה שהמשחקים פועלים כבר למעלה מ-30 שנה ושאחיו הגדול, הוואנג אין-הו, היה הזוכה במשחקים של 2015.
לשחקנים מוצגות גופותיהם של שחקן 111 ושל שותפיו למזימה, שהוצאו להורג בשל רמאות, והם בטוחים שהמשחקים נועדו להבטיח סיכוי הוגן לכל המשתתפים.
במשחק הרביעי, השחקנים מקבלים הוראה להתחלק לצמדים אך עד מהרה מגלים שהם צריכים להתחרות מול בן זוגם במשחק לבחירתם; המטרה היא לאסוף את כל הגולות של המתחרה בתוך 30 דקות כדי לשרוד.
סה-ביוק ושחקנית 240, ג'י-יונג, חולקות את סיפורי חייהן; ג'י-יונג רואה כי לסה-ביוק יש יותר בשביל מה לחיות ומקריבה את עצמה.
סאנג-וו מטעה את עלי כדי לוותר על הגולות שלו וזוכה.
דוק-סו מנצח מול שותפו ועוזרו, שחקן 278. ג'י-הון מנצל את הדמנציה של שחקן 001 כדי לנצח, רק כדי לגלות שהזקן, בשם או איל-נאם, היה מודע להונאה כל הזמן.
איל-נאם, שמתייחס לג'י-הון כגנבו (חבר אמת), מאפשר לו לנצח.
ג'י-הון וסה-ביוק נותרים הרוסים ממות חבריהם.
השחקנים חוזרים ומופתעים לגלות את מי-נייו, לה היה חסר שותף למשחק הגולות, עדיין בחיים, לאחר שעברה באופן אוטומטי למשחק הבא.
אח"מים זרים, שהימרו מרחוק על המשחקים, מגיעים לצפות ולהמר על הסיבובים הנותרים בשידור חי.
ג'ון-הו, מחופש לאחד המשרתים רעולי פנים, מוצע על ידי אח"מ.
בחדר פרטי הוא תוקף את האח"מ ומתעד את הווידוי לפני שנמלט מהאי.
בינתיים, במשחק החמישי, השחקנים צריכים לחצות גשר רחב של שני פאנלים, עם לוחות זכוכית, אשר רק אחת מהן אינה שבירה.
שחקנים בקדמת התור נופלים אל מותם כשהם חוצים את הפאנלים.
דוק-סו, מסרב לזוז למרות השעון מתקתק, לוחץ על אחרים לבדוק את הפאנלים שלפניו.
כנקמה, מי-נייו תופסת ומושכת אותו איתה אל מותם.
שחקן 017, עובד זכוכית ותיק, מזהה את הפאנלים הבטוחים עד שאיש החזית מכבה את האורות ומסיר את היתרון שלו.
כשהזמן אוזל, סאנג-וו דוחף את שחקן 017 אל מותו, וחושף את הפאנל הבטוח האחרון.
רק ג'י-הון, סאנג-וו וסה-ביוק משלימים את המשחק, אבל פיצוצים מנפצים את הפאנלים הנותרים ופוצעים את שלושת השחקנים.
בתור פיינליסטים, ג'י-הון, סאנג-וו וסה-ביוק מקבלים תלבושות רשמיות.
סה-ביוק מסתירה פצע דקירה חמור מפיצוץ גשר הזכוכיות.
לאחר ארוחת הערב, כל שחקן נשאר עם סכין סטייק.
כשמבין שסאנג-וו יעשה הכל כדי לנצח, ג'י-הון מציע ברית לסה-ביוק כדי להתנגד לו.
עם זאת, סה-ביוק מתחננת בפני ג'י-הון להבטיח שהזוכה ישמור על אהוביו של האחר.
ג'י-הון בדרכו להרוג את סאנג-וו בזמן שהוא ישן, אבל סה-ביוק עוצרת אותו ואומרת לו שהוא לא רוצח.
הפציעה של סה-ביוק מחמירה, מה שמניע את ג'י-הון להזעיק עזרה.
בזמן שג'י-הון לא לידה, סאנג-וו מנצל את ההזדמנות והורג את סה-ביוק, והשומרים מגיעים רק כדי לאסוף את גופתה.
זועם ושבור לב, ג'י-הון מנסה לתקוף את סאנג-וו אך נעצר על ידי השומרים.
בינתיים, ג'ון-הו מגיע לאי אחר אך שם לב במהרה שנעקב על ידי האיש החזית והשומרים.
איש החזית מתגלה לג'ון-הו כאחיו, אין-הו, ומנסה לגייס אותו.
כאשר ג'ון-הו מסרב, אין-הו יורה בו בכתפו, וגורם לו ליפול מעל צוק אל הים.
במשחק הדיונון המכריע, ג'י-הון מביס את סאנג-וו לאחר קרב אכזרי אך מסרב להרוג אותו; הוא מתחנן בפני סאנג-וו להפסיק את המשחק באמצעות הסעיף השלישי.
במקום זאת, סאנג-וו דוקר את עצמו ומבקש מג'י-הון לטפל באמו לפני מותו.
ג'י-הון מוחזר לסיאול עם כרטיס בנק כדי לגשת לכסף הפרס, רק כדי לגלות שאמו מתה.
שנה לאחר מכן, עדיין בטראומה ולא מוכן להשתמש בכסף מתוך אשמה, ג'י-הון מקבל כרטיס הזמנה מה"גנבו" שלו ומוצא את איל-נאם על מיטת בית חולים.
איל-נאם מגלה לג'י-הון שהוא זה שיצר את המשחק כדי לבדר את המשועממים והעשירים כמוהו, בוחר במשחקי ילדות ומודה שהצטרף בקבוצה של ג'י-הון בשביל הנוסטלגיה.
בזמן שהם מדברים, איל-נאם מהמר עם ג'י-הון אם מישהו לאדם מחוסר הכרה ברחוב לפני חצות.
האיש נעזר בדיוק בזמן, ואיל-נאם מת זמן קצר לאחר מכן.
ג'י-הון מוציא את אחיה של סה-ביוק מבית היתומים ומבקש מאמו של סאנג-וו לטפל בו לאחר שנתן להם חלק מכספי הפרס.
בדרכו לשדה התעופה, כדי להתאחד מחדש עם בתו בלוס אנג'לס, ג'י-הון רואה את אותו מגייס משחק משחק "פוגים" עם שחקן חדש ממנו הוא לוקח את כרטיס ההזמנה של השחקן.
הוא מתקשר למספר הכרטיס לפני העלייה למטוסו, בדרישה לדעת מי עומד מאחורי המשחקים.
איש החזית עונה, מורה לג'י-הון לעלות על הטיסה שלו, אבל ג'יהון מנתק את השיחה וחוזר לטרמינל.
על כל השחקנים להתייצב עליה בעת שהיא מסתובבת וברקע מושמע שיר.
בכל פעם שהקרוסלה עוצרת מושמע מספר, ועל השחקנים להתארגן בתוך 30 שניות בקבוצות שוות ערך למספר שהושמע ולהיכנס לחדרים המקיפים את אולם הקרוסלה.255 שחקנים155 שחקנים4מחבואיםהשחקנים בקבוצה האדומה צריכים למצוא את השחקנים מהקבוצה הכחולה, ולהרוג אותם בתוך 30 דקות.
לאדומים - סכין, לכחולים - מפתח לפתיחת דלתות במרחב.
הכחולים צריכים למצוא את היציאה או להתחבא טוב למשך 30 דקות, בעוד שאם האדומים לא יהרגו מישהו, יודחו מהמשחק.60 שחקנים35 שחקנים5קפיצה בחבלעל השחקנים לחצות את הגשר תוך שהם קופצים בחבל, ולהגיע לצד השני בתוך 20 דקות.
השחקנים רשאים בעצמם להחליט על סדר החצייה.24 שחקנים16 שחקנים6שמי משחק הדיונוןשלוש צורות לפני השחקנים: משולש, ריבוע, עיגול.
על השחקנים ללחוץ על כפתור ה"התחל" בכל שלב, יש להם 15 דקות בריבוע ובמשולש, ו10 דקות בעיגול, כדי להחליט את מי מפילים מהצורה שעליה הם עומדים.
בכל צורה יש להפיל לפחות שחקן אחד.9 שחקנים8 שחקנים
(אחרי שכולם מתו גי הון הקריב את עצמו למען התינוקת)
העונה השנייה נמשכת מנקודה זו - סונג ג'י-הון עוזב את הטרמינל נחוש להתעמת עם איש החזית מאחורי המשחקים.
כשהבין שהוא נמצא במעקב, הוא מסיר מכשיר מעקב שהושתל מאחורי אוזנו.
הוואנג ג'ון-הו שורד את נפילתו מהצוק.
שנתיים לאחר מכן, ג'י-הון חי כעת בצמצום במלון מבוצר והעסיק את מר קים, המלוה בריבית שלו לשעבר, ואת ועוזריו כדי לאתר את מגייס המשחקים בסיאול.
קים ומקורבו, צ'וי וו-סוק, מאתרים בסופו של דבר את המגייס ועוקבים אחריו.
הוא מציע לנוודים לחם או כרטיס לוטו; רובם בוחרים בכרטיס, והמגייס הורס את הלחם שנדחה מולם.
המגייס חוטף את קים ואת וו-סוק לאחר שניסו לתקופו, ומאלץ אותם לשחק משחק של "אבן נייר ומספריים מינוס אחד" בשילוב עם רולטה רוסית, בו קים מוצא להורג.
ג'ון-הו חוקר את ג'י-הון ומאתר את הבסיס המבצעי שלו.
המגייס מתעמת עם ג'י-הון, מגלה שהוא היה פעם חייל במשחקים שהרג את אביו שלו שהיה שחקן, ומצדיק את אכזריות המשחקים על ידי השמצה של המשתתפים כחלאות.
הוא מאתגר את גי-הון לסיבוב של רולטה רוסית, וכתוצאה מכך מוצא את מותו.
ג'י-הון, וו-סוק, וג'ון-הו מגלים כרטיס ביקור מהמעיל של המגייס המצביע על מסיבת ליל כל הקדושים.
וו-סוק מגייס קבוצה של שכירי חרב, ג'י-הון משתיל בעצמו גשש, והשלושה מתכננים תוכנית לאיתור איש החזית.
בינתיים, ג'י-הון ממשיך לטפל באמו של סונג-וו ובצ'אול (אחיה של סה-ביוק).
הוא עובד עם מתווך כדי לאחד את צ'אול עם אמו מקוריאה הצפונית, ומתקשר אל בתו הפרודה שעברה לארצות הברית.
הצוות נכנס למסיבת ליל כל הקדושים, שם גי-הון מלווה על ידי אחד החיילים הוורודים של המשחק לתוך לימוזינה, כשהצוות שלו במרדף.
הוא מתעמת עם איש החזית באמצעות רמקול, ודורש לסיים את המשחקים.
כאשר כלי הרכב העוקבים אחריו מובסים, ג'י-הון מבקש להחזירו למשחקים כשחקן.
קאנג נו-אול, עריקה צפון קוריאנית המבקשת לחלץ את בתה מהצפון, נכנסת למשחק כחיילת.
ג'י-הון מתעורר בחדר המעונות של המשחק עם 455 שחקנים נוספים.
מנהל המשחקים מכריז על סעיף חדש: לאחר כל משחק יצביעו השחקנים, ואם הרוב יסכימו לעזוב את המשחקים, כספי הפרסים שנצברו יחולק ביניהם.
ג'ון-הו וצוותו מאבדים את המעקב אחר האי מכיוון שהגשש של ג'י-הון הוסר.
ג'י-הון מזהה את שחקן 390 כחברו ג'ונג-באה ומייעץ לו להישאר קרוב אליו.
המשחק הראשון הוא "דג מלוח"; ג'י-הון מזהיר את השחקנים כי פסילה תביא למוות, אם כי רבים מבטלים אותו.
למרות הכאוס, האזהרות של ג'י-הון עוזרות לצמצם את הנפגעים.
שחקן 230, ראפר המכונה "תאנוס", נמצא תחת השפעת סמים ודוחף אחרים לפסולם.
בין השחקנים, נמצא שחקן מספר 246, פארק ג'יון-סוק, אביה של ילדה חולה שנו-אול מרבה לשמח, אותו היא מזהה.
ג'י-הון ושחקנית 120, היון-ג'ו, מנסים להציל שחקן שנפסל ונורה אך לא מת עדיין, אך נו-אול יורה בשחקן למוות.
לאחר המשחק, ג'י-הון קורא לשחקנים להצביע לסיום המשחק ומגלה שהוא המנצח היחיד שיצא מהמשחקים ה-33. שחקנים שמצביעים להמשך מסומנים "O", ואילו אלה שמצביעים לעזוב מסומנים "X".
איש החזית, שמתחזה לשחקן 001, מטיל את ההצבעה המכרעת להמשיך.
שחקן 001 מעמיד פני חבר ברית של ג'י-הון וממציא סיפור אישי המבוסס על אמת, על הסיבה שלו להצטרף למשחק.
שחקן 333, בשם מיונג-ג'י, מותקף על ידי תאנוס ושחקן 124, נאם-גיו; שחקן 001 מתערב ומפסיק את המריבה בקלות.
שחקנית 222, קים ג'ון-הי ובת זוגו לשעבר של מיונג-ג'י, חושפת את עצמה בפניו.
בינתיים, קבוצת חיילים, בראשות הקצין, מתחילה לקצור איברים למכירה בשוק השחור.
קצין מצווה על נו-אול להתעלם מהפעילויות, אך היא מסרבת.
ג'ון-הו מנסה לגייס סיוע משטרתי אך לא מצליח.
להפתעתו של ג'י-הון, המשחק השני מחייב את השחקנים להרכיב צוותים של חמישה עבור משחק פנטאתלון שש רגליים המורכב מחמישה מיני-משחקים: פוגים, הפלת מצבה, חמש אבנים, פורפרה, וג'גי, שיושלמו תוך מגבלת זמן של חמש דקות בעוד שרגליהם של המשתתפים קשורות.
נו-אול ממשיכה את החבלה שלה בסחר באיברים של החיילים על ידי ירי למוות בשחקנים שנפסלו.
היון-ג'ו יוצרת סביבה קבוצת שחקנים: פארק יונג-סיק (007) ואמו ג'אנג גום-ג'ה (149); סיון-ניו (044); וקים יונג-מי (095), שעוברת את משחק הפנטאתלון באמצעות תמיכה הדדית, צוותים רבים אחרים מקבלים השראה ומצליחים, גם הקבוצה של תאנוס ונאם-גיו, הכוללת בתוכה גם את מין-סו (125), סא-מי (380) וגיונג-סו (246) מצליחה לעבור את המשחק.
בני הברית של ג'י-הון, ג'ונג באה, ג'ון-הי ושחקנים 001 ו-388 (קאנג דאה-הו) עוברים את המשחק גם הם ומחליפים שמות לאחר המשחק, אם כי שחקן 001 מציג את עצמו בטעות בתור הו יונג-איל.
נו-אול מותקפת על ידי שני חיילים המעורבים בסחר באיברים, שמזהירים אותה להפסיק להתערב.
במהלך ההצבעה הבאה, שחקן 001 מעודד את השחקנים להצביע נגד המשך המשחק, אך רוב גדול יותר בוחר להמשיך, מתוך אמונה שהפרס נותר קטן מדי.
ג'י-הון מספר לג'ונג-באה על חוסר הוודאות הגובר שלו בהצלת כולם.
בינתיים, וו-סוק וג'ון-הו, כעת עם צוות שכיר מורחב, ממשיכים בחיפושיהם אחר האי.
המשחק השלישי, קרוסלה (במקור "Mingle"), מחייב את השחקנים להיכנס לחדרים ייעודיים לאחר יצירת קבוצות על סמך מספר נתון.
במהלך משחק הקרוסלה, השחקנים נאבקים להתאים את הבריתות שלהם לחדרים, מה שגורם למתח, בגידה ומוות של בעלי ברית.
בסיבוב השני האחרון, יונג-מי נופלת לפני הגעתה לדלת.
היון-ג'ו מנסה להציל אותה, אבל מיונג-ג'י גונב את המקום האחרון בחדר, וכתוצאה מכך גורם למותה של יונג-מי.
בסיבוב האחרון בו המספר היה 2, יונג-באה עד לשחקן 001 הורג שחקן אחר כדי להבטיח לעצמו חדר.
לאחר המשחק, ג'י-הון ושחקן 001 מתווכחים אם לשכנע שחקנים אחרים להצביע לסיום המשחקים, ובסופו של דבר מחליטים נגד זה כדי להימנע ממאבק פיזי.
במהלך ההצבעה, מספר שחקנים, מין-סו, שהיה כפוף לתאנוס ונאם-גיו, משנים את הצבעותיהם ל-"X".
ההצבעה המכרעת היא שוב של שחקן 001, וכתוצאה מכך גורם תיקו; השחקנים מקבלים יום לגבש את דעתם לפני הצבעה חוזרת.
בחדר האמבטיה, תאנוס ונאם-גיו לוחצים על מין-סו, לשנות את הצבעתו ל"O", אבל מיונג-ג'י ושחקנים אחרים שהצביעו "X" מתערבים כדי להגן עליו.
מתפתחת קטטה, בה תאנוס חונק את מיונג-ג'י, שמצליח לדקור את תאנוס במזלג דרך הלסת שלו, והורג אותו.
בינתיים, קבוצתו של ג'ון-הו מאתר כניסה אפשרית על אי, רק כדי לגלות שזהו פתיל משובץ בחומרי נפץ, שהורג את אחד משכירי החרב.
קפטן פארק מהצוות של ג'ון-הו מתגלה כסוכן כפול, לאחר שחיבל ברחפן שלהם.
בעקבות הקטטה בשירותים, השחקנים מבינים שהם יכולים להרוג אחרים כדי להעלות את סכום הזכייה ולהחליש את הבוחרים היריבים.
ג'י-הון צופה שתהיה קטטה באותו לילה על ידי שחקנים שרוצים להמשיך במשחק, אבל משכנע קבוצה קטנה של שחקני "X" להימנע מתקיפה, בטענה שיוצרי המשחק הם האויבים האמיתיים.
במהלך הטבח, קבוצתו של ג'י-הון מתחבאים שכן שאר הקבוצה מקבלת אבדות כבדות, כולל סא-מי שנהרגת על ידי נאם-גיו, והם מגיחים רק ברגע שחיילים מגיעים.
הקבוצה של ג'י-הון מפתה את החיילים, הורגת את כולם מלבד אחד ולוקחת את נשקם.
הם פותחים במרד ומכריחים את החייל שנותר בחיים להוביל אותם לחדר הבקרה.
עם זאת, חיילים נוספים פותחים באש בדרך, והמרד מתחיל לקרטע כאשר לקבוצה נגמרה התחמושת; דאה-הו, שהופקד על שליפת תחמושת נוספת, סובל מתגובת לחץ קרבי ואינו מסוגל לחזור.
שחקן 001 בוגד בקבוצה על ידי הרג שני שחקנים ומזייף את מותו, בעוד שג'יונג-סוק ושחקן נוסף מוצאים להורג.
אין-הו, כעת רעול פנים כאיש החזית, מוציא להורג את ג'ונג-באה מול ג'י-הון המזועזע.
גר עם אמו ונאבק לפרנס את בתו כלכלית.
משתתף במשחק כדי להסדיר את חובותיו הרבים, וכדי להוכיח שהוא יציב מספיק מבחינה כלכלית כדי לקבל משמורת על בתו, שאמורה לעזוב לארצות הברית עם אמה ואביה החורג.
שלוש שנים לאחר שניצח במשחקים וזכה ב-45.6 מיליארד וון דרום קוריאני, הוא חוזר לשם במטרה לסיים את המשחקים ולהביס איש החזית.
ולבסוף מתאבד במשחק האחרון על מנת להציל את בתה של ג'ון הי.
פארק היי סו – צ'ו סאנג-וו / 218 , לשעבר ראש צוות השקעות בחברת ניירות ערך.
גדל בשכונה של סונג ג'י-הון ונחשב ל"הצלחת השכונה" בעקבות היותו סטודנט מוכשר שנכנס לאוניברסיטה הלאומית של סיאול.
נכנס למשחקים כדי לברוח מהמשטרה, אליה הוא מבוקש על מעילה, גניבת כסף מלקוחותיו וחובות אדירים מהשקעות גרועות.
צנג הו-יון – קאנג סה-ביוק / 067 , עריקה צפון קוריאנית מצפון האמגיונג שנכנסת למשחק על מנת לשלם עבור מתווך שיוכל למצוא ולהבריח את בני משפחתה מצפון קוריאה.
נפצעת קשות במשימת "גשר הזכוכית".
נרצחת על ידי צ'ו סאנג-וו בלילה לפני המשחק האחרון, ומשאירה מאחור את אחיה הקטן, בו ביקשה שסונג ג'י-הון יטפל במידה ולא תשרוד.
הו יונג-סו – או איל-נאם / 001 , קשיש בעל גידול סרטני במוח אשר מעדיף לשחק את המשחק מאשר לחכות למותו מחוץ למשחק.
בסוף העונה הראשונה מתגלה כיוצר המשחק.
לא פחד באף משחק חוץ מהקטטה שנעשתה שבה התחנן שיפסיקו להרוג אחד את השני.
זייף את מותו במשחק הגולות.
נפטר שנה לאחר סוף המשחק.
הו סונג-טאי – ג'אנג דוק-סו / 101 , גנגסטר שנכנס למשחק כדי להסדיר את חובות ההימורים הגדולים שלו מהקזינו ב.
קיים יחסי מין עם האן מי-נייו לאחר שעזרה לו במשימת הדלגונה ובקטטה בלילה, אך בוגד בה ומשפיל אותה מול כולם.
נתפס ונופל למותו על ידי האן מי-נייו במשחק "גשר הזכוכית".
אנופאם טריפתי – עלי עבדול / 199 , עובד זר מפקיסטן שנכנס למשחק כדי לפרנס את משפחתו הצעירה לאחר שמעסיקו מסרב לשלם לו במשך חודשים.
מציל את סונג ג'י-הון במשחק "דג מלוח".
מת במשחק הגולות מכיוון שנבגד על ידי סאנג-וו.
קים ג'ו-ריונג – האן מי-נייו / 212 , אישה מניפולטיבית וקולנית ללא רקע חיים ידוע, שטוענת שהיא אם חד הורית ענייה ובת 19. לא משתתפת במשחק הגולות מכיוון שלא מצאה מישהו לשחק איתו.
מקיימת את ההבטחה שלה ומתאבדת וגורמת לדוק-סו למות יחד איתה כאות לבגידה שלו בה.
לי יו-מי – ג'י-יונג / 240 , צעירה שזה עתה שוחררה מהכלא לאחר שהרגה את אביה מכיוון שרצח את אמא.
התחברה עם קאנג סה-ביוק ואף התאבדה כדי שתעבור את משחק הגולות.
יו סונג-ג'ו – בייונג-ג'י / 111 , רופא שעובד בחשאי עם קבוצת שומרים מושחתים הסוחרים באיברי משתתפים מתים בתמורה למידע על המשחקים הקרובים.
מנסה לברוח מהסוחרים אך נהרג לאחר שמתגלים מעשיו למנהל המשחק.
מתפלל תדיר לאלוהים ומטיף לחזרה בתשובה.
נדחף ונהרג על ידי שחקן מספר 407 במשחק "גשר הזכוכית".
לי סאנג-ה – 017 , עבד במפעל זכוכית ובעל ניסיון במקצוע מעל ל-30 שנה.
נדחף ומת על ידי צ'ו סאנג-וו במשימת "גשר הזכוכית".
קים יון-טאה – 069 , בעלה של שחקנית מספר 070. תולה את עצמו לאחר שאשתו מתה במשחק הגולות.
לי ג'י-הא – 070 , אשתו של שחקן מספר 069. נהרגת במשחק הגולות.
קוואק ג'ה-יונג – 278 , מצטרף לקבוצה של דוק-סו ומנחה שלו בתפקידיו.
קורא לדוק-סו "בוס" כדי להשאיר אותו בצד שלו אך במשחק הגולות נאלץ להתחרות בדוק-סו והוא נפסל ונהרג.
כריס לאגהיט – 276 , שחקן שמצטרף לקבוצה של סונג ג'י-הון בסיבוב המשחק משיכת חבל.
לי סאו-הוואן – פארק ג'ונג-באה / 390 , חבר טוב של סונג ג'י-הון המנהל בר.
נכנס למשחק הדיונון בעונה השנייה לאחר שהופיע כאורח בעונה הראשונה.
נהרג על ידי איש החזית בסוף המרד.
אים שי-וואן – לי מיונג-ג'י / 333 , יוטיובר לשעבר שהפסיד את כספו כתוצאה מהונאת קריפטו שבה היה מעורב.
קאנג הא-נול – קאנג דאה-הו / 388 , לכאורה נחת לשעבר המתחבר לסונג ג'י-הון וצוותו.
מתגלה בעונה השלישית שהוא התחזה לנחת.
נרצח על ידי ג'י הון במשחק המחבואים.
פארק סונג-הון – צ'ו היון-ג'ו / 120 , אישה טרנסג'נדרית ולוחמת כוחות מיוחדים לשעבר שנכנסה למשחקים כדי להשלים את תשלומה עבור ניתוח ההתאמה המגדרית שלה.
נרצחת על ידי מיונג ג'י במשחק המחבואים.
לי ג'ין-ווק – פארק ג'יונג-סוק / 246 , בחור המצטרף למשחק במטרה להשיג כסף לטיפול בתו החולה.
כביכול נרצח על ידי השומרים אחרי כישלון המרד בסוף העונה השנייה אך ניצל על ידי נו אול.
יאנג דונג-גון – פארק יונג-סיק / 007 , מהמר חוזר בתשובה ובנה של גום-ג'ה.
נרצח על ידי אמו במשחק המחבואים, לאחר שאיים על ג'ון הי.
ג'ו יו-רי – קים ג'ון-הי / 222 , בת זוגו לשעבר ההריונית של מיונג-ג'י שהפסידה את כל כספה לאחר שרכשה ממנו מטבעות קריפטו.
יולדת את בתה במשחק המחבואים, ומתאבדת בסוף משחק הקפיצה בחבל.
קאנג א-סים – ג'אנג גום-ג'ה / 149 , אמו של יונג-סיק שנכנסת למשחק במטרה לעזור לבנה לשלם את חובותיו.
מתאבדת לאחר שרצחה את בנה.
צ'וי סונג-היון – צ'וי סו-בונג "תאנוס" / 230 , ראפר מסומם, יהיר ונלהב הנטפל למיונג-ג'י לאחר שהיה אחד מהקורבנות שלו.
נרצח על ידי מיונג-ג'י במהלך קטטה שהתקיימה בשירותי הבנים.
רו ג'אה-וון – נאם-גיו / 124 , קורבן נוסף של הונאת הקריפטו של מיונג-ג'י.
יד ימינו של תאנוס ומצטרף אליו בייסור השחקנים האחרים, במיוחד מין-סו, מיונג-ג'י וסא-מי.
וון ג'י-אן – סא-מי / 380 , בחורה טום בוי שמתחברת עם מין-סו ולאחר מכן גם עם תאנוס ונאם-גיו אך נבגדת על ידיהם במהלך משחק ה"קרוסלה".
נרצחת על ידי נאם-גיו במהלך הקטטה הלילית.
דייוויד לי – פארק מין-סו / 125 , בחור שקט ונחבא אל הכלים שלא מרבה להגיד את דעתו.
נרצח על ידי מיונג ג'י במשחק האחרון.
קים שי-און – קים יונג-מי / 095 , חברתה הטובה ביותר של היון-ג'ו הנהרגת במהלך משחק הקרוסלה.
סונג יונג-צ'אנג – אים ג'ונג-דאה / 100 , גבר חצוף, חמדן ומציק אך כריזמטי בגיל העמידה.
מטיל אימה על שחקנים אחרים, זאת בגלל קולו החזק בקבוצת ה-O.
צ'אה קוק-הי – סיון-ניו / 044 , שמאנית קולנית, נוירוטית שמרוכזת בעצמה.
נרצחת על ידי מין-סו במשחק המחבואים.
פארק ג'ין-וו - לי סונג-וון / 336 , נרצח על ידי מיונג ג'י במשחק האחרון.
לי קיו-הוי - קים יון-טא / 353 , נרצח על ידי מיונג ג'י במשחק האחרון.
צ'וי גווי-הווא - קים גי-מין / 203 , נדקר למוות על ידי ג'י-הון במשחק האחרון.
וו ג'נג-קוק - 039 , נפל מרצונו אל מותו במשחק האחרון.
CGI - התינוקת של ג'ון-הי / 222 , נולדה במשחק הרביעי.
לאחר שהמשחקים נגמרו, אין-הו העביר אותה לאחיו, שיגדל אותה ויטפל בה יחד עם הכסף.
סונג ג'י-וו – קאנג מי-נה / 196 , בחורה יפה ומנותקת מהמציאות, שנכנסה למשחק עם חוב של 45 מיליון וון.
תאנוס מפלרטט איתה במהלך המשחק הראשון וזאת מתעלמת ממנו, וכמו כן מאזהרותיו של ג'י-הון.
לי ביונג-הון – הוואנג אין-הו / שחקן 132 / איש החזית / הו יונג-איל / 001 , מפקח המשחקים והמנצח של המשחקים ה-28 (2015) בתור שחקן מספר 132, אשר לא האמין שיש אנשים טובים באמת לאחר השתתפותו.
הוא חוזר למשחקים ה-37 כשחקן 001 בזהות בדויה, "הו יונג-איל" ומתחבר לסונג ג'י-הון במטרה לחבל בתוכניתו לעצור את המשחקים.
בסוף העונה השנייה מזייף את מוות "הו יונג-איל", כדי לחזור לתפקיד "איש החזית".
לאחר שאחיו ג'ון-הו קורא למשמר החופים, לוחץ על כפתור ההשמדה של האי והורס אותו.
גונג ג'י-צ'ול – "המגייס" , אדם נאה, מנומס וחכם העובד כמגייס למשחקים באמצעות משחק "פוגים", שמתגלה כאדם חסר רחמים וסדיסטי.
נהרג לאחר שהפסיד במשחק רולטה רוסית נגד סונג ג'י-הון.
קנדי, דייוויד לי, ג'פרי ג'וליאנו, סטפן מוט, מייקל דייוויס – האח"מים , חבורה של אנשים עשירים ורעולי פנים הצופים במשחקי הדיונון הלובשים מסכות זהב המדמות בעלי חיים ומהמרים על השחקנים, בתקווה להרוויח יותר כסף.
פארק גיו-יונג – קאנג נו-אול / שומרת 11 , חיילת לשעבר ועריקה צפון קוריאנית העובדת במשחקים כשומרת והורגת את השחקנים הפסולים במטרה למצוא את בתה שנשארה בצפון קוריאה.
מצילה את שחקן ג'יונג סוק, לו בת חולה סרטן, אליו התוודעה לפני תחילת המשחקים וטסה לסין לפגוש את בתה.
ווי הא-ג'ון – הוואנג ג'ון-הו , שוטר ובלש סמוי שמתגנב למשחקים ה-33 כשהוא מתחזה לשומר כדי למצוא את אחיו הנעדר ומגלה שהוא איש החזית, מפקח המשחקים עצמו.
ג'יון סוק-הו – צ'וי וו-סוק , חבר בקבוצת המלווים בריבית של קים, אליו ג'י-הון חייב סכום כסף רב.
הוא וקים נחטפים על ידי המגייס לאחר שעקבו אחריו עבור ג'י-הון.
או דאל-סו – קפטן פארק , ספן המסייע לג'ון-הו ומאוחר יותר גם לג'י-הון בניסיון למצוא את מיקום המשחקים ולהפיל אותם.
קים פאב-לאה – קים ג'ונג-ראה , מנהל קבוצת מלווים בריבית.
סונג ג'י-הון היה חייב לו כסף, ולאחר ששילם את חובותיו, מר קים סייע לו במעקב אחר המגייס.
נחטף ולאחר מכן נהרג מול עיניו של וו-סוק על ידי המגייס.
קים יונג-אוק – הו מאל-סון , אמו של סונג ג'י-הון שגרה איתו בסיאול, אשר מתה בזמן שהשתתף במשחקי הדיונון.
ג'ו א-אין – סונג ג'ה-יונג , בתו של סונג ג'י-הון וקאנג און-ג'י, העומדת במרכז המחלוקת בין הוריה.
אמה לקחה אותה מאביה לאחר שנכנס לחובות.
קאנג מאל-גיום – קאנג און-ג'י , גרושתו של סונג ג'י-הון ואמה של סונג ג'ה-יונג.
פארק היי-ג'ין – אמו של סאנג-וו , אמו של סאנג-וו, המטפלת באחיה הקטן של סה-ביוק.
בסביבות 2008, וואנג דונג-היוק ניסה ללא הצלחה להשיג מימון עבור תסריט לסרט אחר שכתב, והוא, אמו וסבתו נאלצו לקחת הלוואות כדי להחזיק מעמד כלכלית, אך עדיין נאבקו במשבר החובות במדינה.
הוא בילה את זמנו הפנוי במנהוואבאנג (בית קפה מנגה דרום קוריאני) בקריאת מנגה הישרדותית יפנית כמו החוברות Battle Royale, Liar Game ו-Gambling Apocalypse: Kaiji.
הוואנג השווה את מצבן של הדמויות בסיפורים הללו למצבו הנוכחי וחשב על הרעיון להצטרף למשחק הישרדות שכזה כדי לזכות בכסף שיווציא אותו מהחובותיו, מה שהוביל אותו לכתוב תסריט לסרט המבוסס על הרעיון הזה במהלך 2009.
הוואנג הצהיר, "רציתי לכתוב סיפור שהוא אלגוריה או אגדה על החברה הקפיטליסטית המודרנית משהו שמתאר תחרות קיצונית, קצת כמו התחרות הקיצונית של החיים אבל רציתי שזה ישתמש בסוג הדמויות שכולנו פגשנו בחיים האמיתיים".
הוואנג חשש שהסיפור היה "קשה מדי להבנה ומוזר" באותה תקופה.
הוואנג ניסה למכור את סיפורו לחברות הפקה ושחקנים קוריאנים שונים, אך נאמר לו שהוא מגוחך מדי ולא מציאותי.
הוואנג הניח את התסריט בצד ובמהלך עשר השנים הבאות כתב בהצלחה שלושה סרטים נוספים.
בשנות ה-2010, נטפליקס ראתה עליה גדולה במספר הצופים מחוץ לצפון אמריקה, והחלה להשקיע בהפקות באזורים אחרים, כולל קוריאה.
בשנת 2018, טד סרנדוס, מנכ"ל משותף של נטפליקס, הצהיר שהם מחפשים הצלחות נוספות מהפקות מעבר לים: "הדבר המרגש עבורי יהיה אם הדברים מוזרים הבא יבוא מחוץ לאמריקה.
כרגע, היסטורית, שום דבר בקנה מידה כזה לא הגיע משום מקום מלבד הוליווד".
נטפליקס פתחה חטיבה באסיה ב-2018, ובעוד הם פעלו מתוך שטחי משרדים מושכרים זמניים בסיאול, הוואנג הביא את תשומת לבם לתסריט שלו.
קים מיניונג, אחד מקציני התוכן של נטפליקס באזורי אסיה, זיהה את הכישרון של הוואנג מסרטו "המבצר" ומסרטיו האחרים, וכשראה את התסריט שלו למשחק הדיונון, ידע שהם צריכים את זה בשביל נטפליקס.
קים אמר כי "חיפשנו הופעות שהיו שונות ממה שבאופן מסורתי 'עשה את זה', ומשחק הדיונון היה בדיוק זה".
בספטמבר 2019 נטפליקס הודיעה רשמית שהם יפיקו את עבודתו של הוואנג כסדרה מקורית.
בלה באג'ריה, ראש תפעול הטלוויזיה העולמי בנטפליקס, סיפרה על התעניינותם בעבודתו של הוואנג, "ידענו שזה הולך להיות (להיט) גדול בקוריאה כי היה לה במאי נחשב עם חזון נועז", וש"דרמות קוריאניות" מטיילות היטב ברחבי אסיה".
בנוגע לחזרתו לפרויקט, הוואנג העיר, "זה סיפור עצוב.
אבל הסיבה שבגללה חזרתי לפרויקט היא בגלל שכבר עברו 10 שנים בעולם מאז הפך למקום שבו סיפורי ההישרדות הבלתי ייאמן האלה כל כך מתאימים, וגיליתי שזה הזמן שבו אנשים ימצאו את הסיפורים האלה מסקרנים ומציאותיים".
הוואנג האמין עוד כי מגפת הקורונה השפיעה על הפער הכלכלי בין המעמדות בדרום קוריאה, ואמר כי "כל הנקודות הללו הפכו את הסיפור למציאותי מאוד עבור אנשים בהשוואה לפני עשור".
עם ההזמנה של נטפליקס, קונספט הסרט הורחב לסדרה בת תשעה פרקים.
קים הצהיר ש"(יש) כל כך הרבה יותר (בתסריט) ממה שנכתב לפורמט של 120 דקות, אז עבדנו יחד כדי להפוך את זה לסדרה".
הוואנג אמר שהוא הצליח להרחיב את התסריט כך שהוא "יוכל להתמקד ביחסים בין אנשים [ו] בסיפורים שהיו לכל אחד מהאנשים".
זה קיבל את הכותרת ככזו בברזיל.
כשהייצור נמשך, הוואנג דחף את נטפליקס להשתמש במקום זאת בשם "משחק הדיונון" ; השם החשוף והוויזואליה הייחודית שלו עזרו למשוך צופים סקרנים, לדברי קים.
בזמן שהוואנג כתב את הסדרה, המטרה שלו הייתה שהסדרה תגיע לתוכנית הנצפית ביותר בנטפליקס בארצות הברית למשך יום אחד לפחות.
הוואנג כתב בתחילה את הסדרה כשמונה פרקים, דבר שהיה ניתן להשוואה לתוכניות אחרות של נטפליקס, אך גילה שהחומר לפרק האחרון היה ארוך ממה שהוא תכנן, אז הוא חולק לשניים.
תקציב העונה הראשונה עמד על כ-21.4 מיליון דולר.
בסוף אוקטובר 2021, הוואנג הצהיר שהוא נמצא בדיונים עם נטפליקס לגבי עונה שנייה.
עוד הצהיר בדצמבר 2021 שהוא דן גם בעונה שלישית עם נטפליקס.
הוואנג רצה להפיק תחילה סרט נוסף, כמו גם להשיג חוזה עם נטפליקס לשחרור סרטים נוספים שהוא עשוי ליצור לצד עונות נוספות של משחקי הדיונון, כדי להימנע מלהיות ידוע רק בזכות משחק הדיונון.
הוואנג אישר שהוא החל בתהליך הפיתוח של העונה השנייה במהלך אירוע עיתונאי בנובמבר 2021, עם תוכניות להחזיר את לי יונג-ג'ה כדי לחזור על תפקידו כג'י-הון.
נטפליקס הצהירה בתגובה להערותיו של הוואנג שהם עדיין לא הסכימו רשמית לעונה שנייה, אבל הם היו בדיונים עם הוואנג לקראת אחת.
במהלך שיחה על רווחי הסדרה בינואר 2022, סרנדוס מנטפליקס אמרה כשנשאלה על היתכנות עונה שנייה "בהחלט...
יקום משחק הדיונון רק התחיל".
הוואנג תיאר את העבודה כ"סיפור על לוזרים".
שמות הדמויות הראשיות – סונג ג'י-הון, צ'ו סאנג-וו, או איל-נאם – התבססו כולם על חברי הילדות של הוואנג, כמו גם שמה של הדמות Hwang Jun-ho, שהיה גם חבר ילדות בחיים האמיתיים של הוואנג עם אח גדול בשם הוואנג אין-הו.
שתי הדמויות הראשיות ג'י-הון ו-סאנג-וו התבססו על חוויותיו האישיות של הוואנג עצמו וייצגו "שני צדדים" שלו; ג'י-הון חלק את אותם היבטים של גידול על ידי אם חד הורית מוחלשת כלכלית ברובע סאנגמון בסיאול, בעוד שסאנג-וו נבע מכך שהוואנג למד באוניברסיטה הלאומית של סיאול כשהוא מגיע עם ציפיות גבוהות ממשפחתו ומשכונתו.
יתרה מכך, הרקע של ג'י-הון נוצר בהשראת מארגני שביתת העבודה של KG Mobility ב-2009 נגד פיטורים המוניים.
הוואנג ביסס את הנרטיב על משחקים קוריאניים מילדותו כדי להדגיש את האירוניה בין משחק ילדות, שבו התחרות לא הייתה חשובה, לתחרות קיצונית עם חייהם של אנשים על כף המאזניים.
בנוסף, מכיוון שהתסריט הראשוני שלו נועד לסרט קולנוע, הוא בחר להשתמש במשחקי ילדים עם חוקים פשוטים שקל להסבירם בניגוד לסרטים אחרים מסוג הישרדות המשתמשים במשחקים עם חוקים מורכבים.
הצבעים של הפוגים במשחק הקבלה להרשמת המתמודדים לתוכנית, שהם כחול ואדום, נוצרו בהשראת האגדה האורבנית היפנית "נייר כחול, נייר אדום".
המשחק "דג מלוח" נבחר בגלל הפוטנציאל שלו לגרום להרבה מפסידים בבת אחת.
בנוגע לבחירה, אמר הוואנג, "המשחק נבחר בגלל שהסצנה המלאה בכל כך הרבה אנשים שנעים ונעצרים באקראי יכולה להיחשב כריקוד קבוצתי מגוחך אך עצוב".
הוואנג התלוצץ שמשחק ממתקי הדלגונה שבחרו עשוי להשפיע על רווחי מכירות הדלגונה, בדומה לאופן שבו פרחו המכירות של גאטים קוריאניים (כובעים מסורתיים) לאחר שידור הסדרה ממלכות של נטפליקס.
הרעיון ללקק את הממתק כדי להפריד את הצורה הקרוצה מהממתק בלי לשבור אותה היה דבר שהוואנג עשה בילדותו והביא אותו לתסריט.
הוואנג שקל משחקי ילדים קוריאניים אחרים כמו גונגגי, דונג, דונג, דונגדאמון, ולמה הגעת לביתי?
(גרסה קוריאנית של המשחק היפני ).
הוואנג כתב את כל הסדרה בעצמו, ולקח לו כמעט שישה חודשים לכתוב את שני הפרקים הראשונים בלבד, ולאחר מכן האוונג פנה לחבריו כדי לקבל משוב על כתיבתו לקראת כתיבת שאר הפרקים.
הוואנג התייחס גם לאתגרים של ההכנה והפקת התוכנית, שהייתה מתישה פיזית ונפשית.
הוא הזניח את בריאות השיניים שלו, וכתוצאה מכך נאלץ לעבור תהליך עקירת שש שיניים על ידי רופא השיניים שלו לאחר השלמת הפקת הסדרה.
הוואנג לא היה בטוח שתהיה עונה שנייה אם בכלל, והוא תכנן לכל הפחות סרט המשך לאחר הפרקים שהוצגו בעונה הנוכחית, אך בכל זאת הוא השאיר סוף פתוח, כדי לסלול את הדרך לסרט המשך פוטנציאלי.
הוואנג שקל סיום חלופי שבו ג'י-הון היה עולה על המטוס לאחר שסיים את שיחתו עם מארגני המשחק לראות את בתו, אבל הוואנג אמר על סוף כזה, "האם זו הדרך הנכונה עבורנו באמת להציג את השאלה או את המסר שרצינו להעביר דרך הסדרה?".
בשל הלחץ של הכתיבה וההפקה של הסדרה הראשונה בעצמו, הוואנג לא תכנן לכתוב עונה שנייה למשחק הדיונון.
לא היו לו רעיונות לעלילה לסיפור המשך, והוא אמר שאם יכתוב אחד, סביר להניח שהוא יזדקק לצוות של תסריטאים ובמאים שיעזור לו.
עם הפופולריות העצומה של התוכנית, הוואנג דיבר מאוחר יותר על האפשרות של עונה שנייה, ואמר ל-CNN, "שום דבר לא אושר כרגע, אבל כל כך הרבה אנשים מתלהבים שאני באמת שוקל את זה".
הוואנג אמר בריאיון לעיתון הטיימס כי עונה שנייה עשויה להתמקד יותר בסיפורו של "איש החזית" (אחיו של הבלש), כמו גם לשלב עוד עלילה על המשטרה.
הוואנג אמר, "אני חושב שהבעיה עם שוטרים היא לא רק בעיה בקוריאה, אני רואה את זה בחדשות העולמיות שכוח המשטרה יכול להיות מעורב באיחור רב בזמן אמת – כך שיש יותר קורבנות או שהמצב מחמיר בגלל שהם לא פעלו מהר מספיק.
זה היה נושא שרציתי להעלות".
הוא הוסיף שהוא גם רוצה לחקור את מערכת היחסים בין איש החזית לאחיו השוטר הוואנג ג'ון-הו, כמו גם את הרקע של דמות מגייס השחקנים (מגולם על ידי גונג יו).
הוואנג אמר שהוא בחר ללהק את לי יונג-ג'ה לתפקיד ג'י-הון כדי "להרוס את הדימוי הכריזמטי שלו שהוצג בתפקידיו הקודמים".
צנג הו-יון התבקשה על ידי חברת הניהול החדשה שלה לשלוח סרטון לאודישן לסדרה, בזמן שסיימה צילומים במקסיקו והתכוננה לשבוע האופנה בניו יורק.
למרות שזה היה האודישן הראשון שלה כשחקנית והציפיות שלה היו נמוכות, הוואנג אמר, "ברגע שראיתי את קלטת האודישן שלה מניו יורק, מיד חשבתי לעצמי, 'זו הבחורה שאנחנו רוצים'".
הרושם הראשון שלי ממנה היה שהיא פרועה וחופשית כמו סוס לא מאולף".
על ליהוק אנופאם טריפאתי לתפקיד עלי עבדול, הוואנג אמר: "היה קשה למצוא שחקנים זרים טובים בקוריאה".
הוא בחר באנופאם טריפאטי בגלל יכולות המשחק הרגשיות שלו והשטף שלו בקוריאנית.
גם גונג יו (מגייס המתמודדים למשחק הדיונון) וגם לי ביונג הון (איש החזית) עבדו עם הוואנג במהלך סרטיו הקודמים, "מושתקת" והמבצר בהתאמה, והוואנג ביקש משניהם לשחק בתפקידים קטנים במשחק הדיונון.
האח"מים (VIP) נבחרו מתוך שחקנים שאינם קוריאנים המתגוררים באסיה; במקרה של ג'פרי ג'וליאנו, ששיחק את ה-VIP שקיים אינטראקציה עם ג'ון-הו (הבלש), תפקידו הקודם מ־Train to Busan Presents: Peninsula הוביל לליהוק שלו במשחק הדיונון.
הליהוק לסדרה אושר ב-17 ביוני 2020.
באפריל 2022, הוואנג אישר שהדמויות של ג'י-הון וה"איש החזית" יחזרו לעונה השנייה, ויציגו את Cheol-su, החבר של יאנג-הי.
הוואנג אמר שהוא רוצה להחזיר כמה מהדמויות המתות, כמו ג'י-יונג, והביע חרטה על כך שהוא הרג כמה דמויות אהובות מאחר שלא היו לו תוכניות לעונה שנייה בזמן כתיבת העונה הראשונה.
במהלך של נטפליקס ביוני 2023, לי יונג-ג'ה אישר שיחזור לתפקידו במשחק הדיונון לצד לי ביונג-הון, גונג יו ו-ווי הא-ג'ון.
ב-29 ביוני, נטפליקס פרסמה מידע נוסף על צוות השחקנים של העונה החדשה, הכוללת את קאנג הא-נול, פארק סונג-הון, אים סי-וואן, יאנג דונג-ג'ון, פארק ג'יו-יונג, לי ג'ין-ווק, וון-ג'י-אן Jo Yu-ri, Kang Ae-shim, Lee David, ו-Roh Jae-won.
מחלוקת התעוררה כאשר נחשף כי לוהק לעונה השנייה הראפר TOP , חבר לשעבר בלהקת ביג באנג, שהתפרסם לשמצה בעקבות הרשעה הקשורה לשימוש בסמים במהלך השירות הצבאי שלו ב-2016.
ההפקה והצילומים של הסדרה נמשכו מיוני עד אוקטובר 2020, כולל הפסקת חובה בת חודש עקב מגפת הקורונה.
סצנות בעיר צולמו בטג'אן, בעוד שקטעי התפאורה של האי צולמו ב-Seongapdo הממוקם באונגג'ין .
כאשר נטפליקס כיוונה את הסדרה לקהל עולמי, הודגשו הוויזואליות וחלק מהכללים של משחקי הילדים הופשטו כדי למנוע בעיות פוטנציאליות עם מחסום השפה.
התפאורות והתלבושות הצבעוניות עוצבו כך שיראו כמו עולם פנטזיה.
ניתן לראות במהלך הסדרה שימוש בשתי מערכות של צבעים.